Uno Valdmets

Uno Valdmets (sündinud 3. juunil 1954 Tapal) on Eesti endine käsipallur ning praegune sporditegelane ja omavalitsuspoliitik.

Ta lõpetas 1973. aastal Tapa 1. Keskkooli ja 1977. aastal Tartu Riikliku Ülikooli kehakultuuriteaduskonna. 

Ta võitis Tartu Riikliku Ülikooli käsipallimeeskonnas Eesti NSV meistrivõistlustel 1976. aastal hõbemedali ja 1977. aastal pronksmedali. 1975. aastal sai ta Eesti NSV karikavõistlustel pronksmedali.Eesti spordi biograafiline leksikon. Vaadatud 25.06.2012

Sporditegelasena
Töötas aastatel 1977–1985 Jõgeval käsipallitreenerina. Oli aastatel 1977–1980 ja 1982–1985 Põltsamaa Keskkooli kehalise kasvatuse õpetaja. Aastast 1997 on ta Jõgevamaa spordiliidu Kalju esimees.

Ta on kuulunud Kalevi (1989–1992) ja Ühendus Sport Kõigile (1996–2004) juhatusse ning on Eestimaa Spordiliit Jõu juhatuses (2007. aastast).Eestimaa Spordiliit Jõu juhatus Vaadatud 05.11.2026

Omavalitsustegelasena
Valdmets oli aastatel 1993–1996 Põltsamaa linnavolikogu esimees. Ta oli linnavolikogu liige aastatel 1996–2006 ja 2009–2013. 

Ta on 17. oktoobrist 2011 Isamaa ja Res Publica Liidu liige.

Tunnustus
2011 – Jõgevamaa hõberist

Viited

Välislingid


Kategooria:Eesti käsipallurid
Kategooria:Eesti käsipallitreenerid
Kategooria:Tapa Gümnaasiumi vilistlased
Kategooria:Tartu Ülikooli kehakultuuriteaduskonna vilistlased
Kategooria:Põltsamaa Ühisgümnaasiumi õpetajad
Kategooria:Sündinud 1954